CELEX: 22006D0098
Language: hu
Date: 2006-07-07 00:00:00
Title: Az EGT-vegyesbizottság 98/2006 határozata ( 2006. július 7. ) az Európai Gazdasági Térségről szóló megállapodás a négy alapszabadságon kívül eső egyes területeken folytatott együttműködésről szóló 31. jegyzőkönyve módosításáról

19.10.2006   
            
            
               HU
            
            
               Az Európai Unió Hivatalos Lapja
            
            
               L 289/50
            
         
      AZ EGT-VEGYESBIZOTTSÁG
   
   98/2006 HATÁROZATA
   
   (2006. július 7.)
   az Európai Gazdasági Térségről szóló megállapodás a négy alapszabadságon kívül eső egyes területeken folytatott együttműködésről szóló 31. jegyzőkönyve módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2005. április 29-i 72/2005 EGT-vegyesbizottsági határozat (1) módosította.
            
         
               (2)
            
            
               Helyénvaló a megállapodást kötő szerződő felek együttműködésének kiterjesztése az európai biztonsági kutatás fejlesztésére vonatkozó előkészítő cselekvésre (2006).
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy a kiterjesztett együttműködés 2006. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyvének 1. cikke a következőképpen módosul:
   
               1.
            
            
               Az (1) bekezdés helyébe a következő szöveg lép:
               „(1)   Az EFTA-államok 1994. január 1-jei kezdettel részt vesznek az (5) bekezdésben említett, a kutatás és technológiafejlesztés területén megvalósuló közösségi tevékenységek keretprogramjainak végrehajtásában, valamint 2005. január 1-jei, illetve 2006. január 1-jei kezdettel az egyedi programjaikban való részvétel keretében a (9) és (10) bekezdésben említett tevékenységekben.”
            
         
               2.
            
            
               A (2) bekezdés helyébe a következő szöveg lép:
               „(2)   Az EFTA-államok hozzájárulnak a megállapodás 82. cikke (1) bekezdésének a) pontjával összhangban az (5), (9) és (10) bekezdésben említett tevékenységek finanszírozásához.”
            
         
               3.
            
            
               A (6) bekezdés helyébe a következő szöveg lép:
               „(6)   Az (5), (9) és (10) bekezdésben említett, a kutatás és technológiafejlesztés területén magvalósuló közösségi tevékenységek keretprogramjaiban történő tevékenységek értékelése és főbb irányváltása vonatkozásában a megállapodás 79. cikkének (3) bekezdésében említett eljárás az irányadó.”
            
         
               4.
            
            
               A szöveg a (9) bekezdés után a következő bekezdéssel egészül ki:
               „(10)   2006. január 1-jétől az EFTA-államok részt vesznek a 2006. pénzügyi évre az Európai Unió számára előirányzott általános költségvetésbe beállított, következő költségvetési tételhez kapcsolódó közösségi fellépésekben:
               
                           —
                        
                        
                           
                              02.04.02. költségvetési tétel:»Előkészítő intézkedések az európai biztonsági kutatás fejlesztéséhez.«”
                        
                     
         2. cikk
   E határozat a megállapodás 103. cikkének (1) bekezdése értelmében az EGT-Vegyesbizottság utolsó értesítését követő napon lép hatályba (2).
   Ezt a határozatot 2006. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2006. július 7-én.
      
         
            az EGT-Vegyesbizottság részéről
         
         
            az elnök
         
         Oda Helen SLETNES
         
      
   
   
      (1)  HL L 239., 2005.9.15., 64. o.
   
   
      (2)  Alkotmányos követelmények fennállását nem jelezték.